राजन ने संसदीय समिति के सामने एनपीए को लेकर जो बातें रखी थीं, उसमें उन्होंने मुद्रा लोन जैसी स्कीम को एनपीए की अगली मुसीबत करार दिया है। राजन ने कहा कि सरकार को एनपीए की अगली क्राइसिस के सोर्स पर फोकस करना चाहिए। सरकार को धुआंधार लोन बांटने और कर्ज माफ करने जैसे कदमों से बचना चाहिए। दरसअल मु्द्रा और किसान क्रेडिट कार्ड के जरिए कर्ज बांटने से भविष्य के एनपीए का खतरा बढ़ता है। इनके चलते भविष्य में और ज्यादा एनपीए बढ़ सकता है। राजन ने सिडबी की ओर से एमएसएमई को दिए जाने वाले क्रेडिट गारंटी वाले लोन पर भी सवाल उठाए हैं।